kardosdrur/scandi-wiki huggingface dataset:
Nissan Prairie

Nissan Prairie var en bilmodel fra det japanske bilmærke Nissan, som mellem efteråret 1981 og slutningen af 2004 blev bygget i tre generationer. Oprindeligt kom bilen på markedet under navnet Datsun Prairie. Efter at Nissan havde besluttet at indstille brugen af varemærket Datsun blev bilen omdøbt til Nissan Prairie. I Europa blev kun de to første generationer solgt, og i midten af 1994 tog Nissan bilen af det europæiske modelprogram som følge af ringe efterspørgsel.

Prairie var en rummelig stationcar med højt tag og skydedørene i siden til anden sæderække, som i dag betegner som kompakt MPV. Mod slutningen af 1990'erne blev konceptet kopieret af andre bilfabrikanter, og bilmodeller af samme størrelse som Prairie blev solgt i stort antal. Det er biler som f.eks. Citroën Xsara Picasso, Volkswagen Touran, Opel Zafira eller Kia Carens. Først med Nissan Almera Tino kom der i sommeren 2000 en efterfølger for Prairie på det europæiske marked.

Prairie M10 (1981−1988)  

Den første generation af Prairie blev introduceret i Japan i efteråret 1981, i Europa i sensommeren 1982 og i Nordamerika i 1986. I Canada hed bilen Nissan Multi og i USA Nissan Stanza Wagon.

Teknikken kom fra Nissan Stanza. Prairie var udstyret med en firecylindret motor monteret på tværs foran og forhjulstræk, og kunne som ekstraudstyr fås med elektrisk tilkobleligt firehjulstræk (Prairie 4x4). Karakteristisk for Prairie M10 var den korte længde,  så den kun var 10 cm længere end en Volkswagen Golf II, men bød trods dette på rigelig plads for en familie på fem personer. Den første modelserie havde særlige kendetegn. Så f.eks. kunne de bageste sideruder ingengang åbnes halvt. Håndbremsen sad ikke på gulvet, men ovenover autoradioen og måtte dermed trækkes vandret og løsnes ved at drejes. Bagsædet var indrettet således, at lange genstande problemløst kunne skubbes ind under det, hvormed tagbokse til ski blev overflødiggjort. Derudover havde Prairie ingen B-søjle.

Usædvanligt er det, at den aktuelle Nissan Note har flere ting til fælles til Prairie: Længde (ca. 4,09 m), bagagerumsvolumen og i den svageste udførsel samme motoreffekt (65 kW hhv. 88 hk).

I efteråret 1988 blev produktionen af den første modelserie afsluttet.

Tekniske specifikationer

Prairie M11 (1988−1998)  

Den fra efteråret 1988 byggede anden generation af Prairie (i USA kaldet Nissan Axxess) var tydeligt mere moderne designet og kunne fås med enten forhjulstræk eller permanent firehjulstræk. Den europæiske version hed Nissan Prairie Pro og blev bygget af det spanske Nissan Motor Ibérica.

I Europa blev Prairie Pro taget af programmet i sommeren 1994 som følge af manglende efterspørgsel.

Tekniske specifikationer

Prairie Liberty M12 (1998−2004)  

På det japanske og nordamerikanske marked fandtes der en efterfølger for Prairie Pro, benævnt Nissan Prairie Liberty.

Eksterne henvisninger 

Prairie
Kompakte MPV'er
Forhjulstrukne biler
Biler introduceret i 1981
Biler fra 1980'erne
Biler fra 1990'erne
Biler fra 2000'erne
Thorbjørn Schierup

Thorbjørn Schierup (født 8. juni 1990) er en dansk sejler, der har vundet VM i laser radialjolle for U21 og U19 i henholdsvis 2010 og 2007. 

Schierup begyndte at sejle som otteårig, og han stiller op for Kaløvig Bådelaug. Han optrådte første gang på det danske seniorlandshold i 2009.

Han deltog i OL 2012 i laserjolle. OL-pladsen blev sikret med hans resultater ved VM i Perth i december 2011, og da han ved VM i Tyskland sluttede som nummer 50, bedre end den anden danske deltager Mads Bendix, blev Schierup udtaget som den danske deltager ved OL.

Ved OL 2012 blev han nummer 19 i det 49 mand store felt med 157 point i de ti sejladser. Hans bedste resultat var en femteplads i syvende sejlads.

Noter

Eksterne henvisninger 

 

Sejlsportsfolk fra Danmark
Deltagere for Danmark ved sommer-OL 2012
Polonæse

En polonæse (polsk: 'polonez') er en langsom dans i ¾-takt af polsk oprindelse. Ordet kommer af fransk 'polonaise', der er femininum af tillægsordet 'polonais' (“polsk”). ‘Polonæse’ bruges også om musikken til denne dans.

Polonæsens rytme minder om den svenske polska i sekstendedelstakt, og de to danse har fælles oprindelse.

Polonæsen er en udbredt karnevalsdans. På polske gymnasier er polonæsen traditionelt den første dans, der danses ved en ‘studniówka’ (en gallafest for kommende studenter 100 dage før eksaminerne).

Polonæsen i klassisk musik 

I musikalsk notation angiver betegnelsen ‘alla polacca’ (‘polacca’ betyder “polonæse” på italiensk), at et musikstykke eller en passage skal spilles som en polonæse (som f.eks. rondoen i Beethovens Koncert for violin, cello og klaver i C-dur (opus 56) og finalen i Chopins Variationer over ’La ci darem la mano’).

Frédéric Chopins polonæser er de mest kendte inden for klassisk musik. Blandt andre klassiske komponister, som komponerede polonæser eller værker med polonæserytme, kan nævnes Johann Sebastian Bach, Wolfgang Amadeus Mozart, Michał Kleofas Ogiński, Franz Schubert, Vincenzo Bellini, Carl Maria von Weber, Robert Schumann, Franz Liszt, Moritz Moszkowski, Friedrich Baumfelder, Mauro Giuliani, Modest Mussorgskij, Pjotr Iljitj Tjajkovskij og Alexander Skrjabin.

John Philip Sousa, der komponerede Presidential Polonaise, ønskede at få besøgende til at bevæge sig hurtigt igennem Det Hvide Hus’ modtagelsesområde. Sousa komponerede værket i 1886 på opfordring af præsident Chester A. Arthur, som imidlertid døde, inden værket blev opført.

Nationaldans 
Polonæsen er en polsk folkedans og en af Polens fem nationaldanse. De fire andre er mazurka ('mazur'), kujawiak, krakowiak og oberek.

Noter

Litteratur 
 Blatter, Alfred. Revisiting music theory: a guide to the practice. 2007, .
 Sousa, John Philip. Marching Along. Integrity Press, 1994.

Danse
Musikgenrer
Musikudtryk
Roning under sommer-OL 2012 – Singlesculler mænd

Konkurrencen i Single Sculler for mænd under Sommer-OL 2012 bliver afholdt på Dorney Lake, der under OL bærer navnet Eton Dorney. Konkurrencen løber fra 28. juli til 4. august.

Resultater

Heats 
De øverste tre roere kvalificerer sig til kvartfinalerne, de resterende gik videre til opsamlingen.

Heat 1

Heat 2

Heat 3

Heat 4

Heat 5

Heat 6

Opsamlingsheats 
Øverste 2 roere i hvert heat kvalificere sig til kvartfinalerne. Resten går videre til semifinale E/F.

Opsamling 1

Opsamling 2

Opsamling 3

Semifinaler E/F 
De øverste 2 roere kvalificere sig til finale E, resten til finale F.

Semifinale 1

Semifinale 2

Kvartfinaler 
De øverste 3 roere kvalificerer sig til semifinalerne.

Kvartfinale 1

Kvartfinale 2

Kvartfinale 3

Kvartfinale 4

Finaler

Finale F

Finale E

Finale D

Finale C

Finale B

Finale A

Referencer 

Singlesculler mænd
Chandramukhi

Chandramukhi (Tamil: சந்திரமுகி) er en indisk komedie-horror film fra 2005, instrueret af P. Vasu og produceret af Ramkumar Ganesan.

Eksterne henvisninger 
 

Film fra Indien
Film fra 2005
Jakob Haugaard (fodboldspiller)

For den danske komiker og tidligere politiker, se Jacob Haugaard.

Jakob Haugaard (født 1. maj 1992) er en dansk fodboldspiller, der spiller som målmand for Tromsø IL på lån fra AIK Fotboll. Han kom til AIK Fotboll i januar 2020 efter fire sæsoner i Stoke City F.C..

Karriere

Akademisk Boldklub 
I AB stod Haugaard længe i skyggen af førstemålmanden Jens Waltorp Sørensen, men da han blev skadet i efterårssæsonen 2011 overtog Haugaard posten i målet på overbevisende vis, hvilket tiltrak interesse fra superligaklubben FC Midtjylland.

FC Midtjylland 
Ved årsskiftet 2011/12 hentede FC Midtjylland Haugaard i AB. I FC Midtjylland var han i første omgang udset til at være 3. målmand efter Jonas Lössl og Kasper Jensen, men rykkede frem i hierarkiet da Kasper Jensen blev solgt til svenske Djurgården. Han debuterede for klubben den 27. juli 2012 i en 2-2-kamp mod AC Horsens. Han fik sin anden Superligakamp for FC Midtjylland i november 2012, efter at førstemålmanden Jonas Lössl var sat af holdet i forbindelse med en intern disciplinærsag i kølvandet på en batalje til træning med anfører Kristian Bak Nielsen og træner Glen Riddersholm.

Stoke City F.C. 
Den 27. maj 2015 blev det offentliggjort, at Haugaard havde skrevet under på en treårig aftale med den engelske Premier League-klub Stoke City. Jakob Haugaard erstattede landsmanden Thomas Sørensen på Britannia Stadium, og Jakob Haugaard erklærede, at han håbede at få den samme effekt for Stoke City F.C. som Sørensen.

Wigan Athletics F.C. 
Den 7. januar 2017 skiftede Haugaard til Wigan på en lejeaftale, og debuterede samme dag, i en FA-cup kamp mod Nottingham Forest.

AIK Fotboll 

Den 7. januar 2020 meddelte AIK Fotboll, at man havde indgået en kontrakt med Jakob Haugaard til 31. december 2022.

Tromsø IL 
I januar 2022 startede Haugaard et lejeophold i den norske Eliteserie klub Tromsø. Lejeaftalen løber resten af året, men kan dog afbrydes af begge klubber i sommerens transfervindue.

Referencer

Eksterne henvisninger 

 
 Jakob Haugaard på danskfodbold.com
 Jakob Haugaard  på fcm.dk

Fodboldspillere fra Danmark
Fodboldspillere fra Akademisk Boldklub
Fodboldspillere fra FC Midtjylland
Fodboldspillere fra Stoke City F.C.
Fodboldspillere fra Wigan Athletic F.C.
Fodboldspillere fra AIK Fotboll
Boksermotor-4

En boksermotor-4 er en boksermotor med 4 cylindre, som ligger ned og 'bokser' mod hinanden.

B4-motoren optræder for det meste i Subaru, men er også kendt fra gamle Alfa Romeo og Volkswagen modeller.

Eksterne henvisninger 

Stempelmotorkonfigurationer
Katrine Klinken

Katrine Klinken (født 15. marts 1963) er en dansk kok, ernærings- og husholdningsøkonom og kogebogsforfatter, foredragsholder og maddebattør.

Hun er forfatter til omkring 30 mad- og kogebøger, herunder "MÆT", "Måltider", "I love NEM VEGETARISK", Børnenes Køkken og med forfatter til "Turen går til Japan". Hun har i mere end 10 år været madskribent for bl.a. Hjemmet og Information. 1 1/2 år som konsulent for Cookpad.dk, der er et online opskriftssite. I dag er hun freelance og arbejder som madformidler. Desuden er Katrine Klinken aktiv på Instagram og har den engelske Youtube kanal "Klinken's Kitchen". Klinken er aktiv i græsrodsbevægelsen Slow Food og medlem af International Council i Slow Food. Hun var i medinitiativtager til foreningen Oprør fra Maven. I 2000 vandt hun Kellogg's Kommunikationspris.

Katrine Klinken har især fokuseret på at inddrage børn i madlavningen, på håndværk, hverdagsmad og lokale kvalitets råvarer i sæson.  www.klinken.dk

Referencer 

Kokke fra Danmark
Kogebogsforfattere fra Danmark
Dansksprogede forfattere fra Danmark
Personer i Kraks Blå Bog
Dana Vollmer

Dana Denise Vollmer (født 13.november 1987 i Syracuse, USA) er en amerikansk svømmer. Hun blev olympisk mester på 100 meter butterfly ved Sommer-OL 2012 i London, hvor hun også satte ny verdensrekord på distancen.

Ved Sommer-OL i Athen i 2004 var hun med på det amerikanske hold, som vandt guld på 4×200 meter fri.

Hun blev verdensmester på 100 meter butterfly i verdensmesterskabet i svømning i 2011. Hun vandt også guld med det amerikanske hold på 4×100-meter medley og sølv på 4×100-meter fri.

Kilder 

Olympiske mestre fra USA
Olympiske medaljevindere i svømning
Svømmere fra USA
Olympiske svømmere fra USA
Medaljevindere fra USA ved sommer-OL 2012
Svømmere ved sommer-OL 2016 
Verdensmestre i svømning
It's No Secret

"It's No Secret" er en popballade af den australske sangerinde Kylie Minogue fra hendes debutalbum Kylie (1988), udgivet som den femte single. Sangen blev skrevet og produceret af Stock, Aitken og Waterman.

Udgivelse 
Oprindelig planlagt for en verdensomspændende udgivelse blev det aflyst til fordel for singlen "Hand on Your Heart", udgivet det følgende år. Et bilede fra videoen af "It's No Secret" blev anvendt til albumcoveret af "Hand on Your Heart", mens sangen også blev anvendt som B-siden af den næste single "Wouldn't Change a Thing" i 1989.

Sangen var ikke meget vellykket på hitlisterne. "It's No Secret" nåede nummer 47 i New Zealand og nummer 37 i USA på Billboard. Men sangen nåede nummer fire i Japan og Top 40 i Canada.

Formater og sporliste

Nordamerikansk 7" vinyl single og kassette 
 "It's No Secret" – 3:55
 "Made in Heaven" – 3:24

Nordamerikansk 12" vinyl single 
 "It's No Secret" (Extended) – 5:46
 "Made in Heaven" (Maid in England Mix) – 6:20

Japansk 7" vinyl single 
 "It's No Secret" – 3:55
 "Made in Heaven" – 3:24

Japansk 3" CD single 
 "It's No Secret" – 3:55
 "Look My Way" – 3:35

Japansk 12" vinyl single 
 "It's No Secret" (Extended) – 5:46
 "The Loco-Motion" (Sankie Mix – Long Version) – 6:55

New Zealand 7" single 
 "It's No Secret" – 3:55
 "It's No Secret" (Instrumental) – 3:55

Australsk 12" single 
 "It's No Secret" (Extended) – 5:46
 "It's No Secret" (Instrumental) – 3:55

Eksterne henvisninger 
It's No Secret på Allmusic

Kylie Minogue-sange
Singler fra 1988
Judo under sommer-OL 2012

Judo under sommer-OL 2012 vil finde sted på ExCeL i London. Konkurrencerne finder sted mellem 28. juli og 3. august 2012. Judo konkurrencen under OL består af i alt syv vægtklasser for henholdsvis mænd og kvinder.

Medaljeoversigt

Mænd

Kvinder

Eksterne henvisninger 

 
2012
Anders Golding

Anders Golding (født 12. maj 1984 i Aalborg) er en dansk eliteskytte, der har deltaget to gange ved de olympiske lege (2008 og 2012) i skeetskydning. Ved legene i 2012 i London vandt han sølvmedalje med 146 træffere, blot to træffere efter den amerikanske guldvinder, Vincent Hancock.

Golding har dyrket skeetskydning siden 1998 og kom første gang på landsholdet i 2005. Hans bedste internationale resultater er en sølvmedalje fra World Cup-finalen i 2010, sejr i World Cup-stævnet i Maribor i 2011 samt to sølvmedaljer fra junior-EM i 2001 og 2004. Han er fire gange endt i top ti ved VM med en femteplads i 2005 som bedste resultat, og ved OL i 2008 blev han nummer 25. Med sejren i Maribor sikrede Golding Danmark den anden nationsplads til OL 2012 i skeetskydning, efter at Jesper Hansen havde sikret den første med en tredjeplads i World Cuppen forinden. Begge skytterne fik senere de to pladser.

Anders Golding er uddannet tømrer og stiller op for Jetsmark Sogns Jagtforening i Pandrup, men er bosat i Oslo.

Noter

Eksterne henvisninger og kilder 
 
 

Skytter fra Danmark
Medaljevindere fra Danmark ved sommer-OL 2012
Olympiske sølvmedaljevindere fra Danmark
Personer fra Aalborg
Beduiner

Beduiner (af arabisk badawi بدوي ) er en fællesbetegnelse på arabiske nomadestammer, som bor i de arabiske ørkener, i Mellemøsten, på Sinaihalvøen og i Sahara. De taler arabiske dialekter og er muslimer. Selve betegnelsen beduin kommer af den arabiske badawi, som betyder nomadiske beboere i ørkenen. Som beduiner regnes blandt andre Baggaraerne i Sudan og Beni Hassan-klanen i det nordvestlige Afrika.

Beduinerne har traditionelt ernæret sig ved opdræt af geder, får og kameler, men denne livsform er hurtigt på retur. Dannelsen af stater og faste grænser har gjort det vanskeligt for beduinerne at bevæge sig rundt. I dag har de fleste opgivet nomadetilværelsen og blevet bofast, og telt- og ørkenlivet er blevet fritidsaktiviteter.

Den traditionelle familie består af et mandligt familieoverhoved ofte med en eller flere koner og deres børn. Klanen kan omfatte mange mennesker, og forgreninger til resten af familien følger mandens slægtslinjer. De bor i gedehårstelte, som deles i en mandlig og en kvindelig del med en skærm. Kosten er for det meste brød og kød og mælkeprodukter fra dyrene i hjorden. Produkterne solgtes også på markederne. Traditionelt fremstillede beduinerne også tæpper og stof og overskuddet solgtes på markederne.

Beduinene har altid været regnet som meget gæstfrie, noget der ligger fundamentalt i deres livsstil og traditioner. En ørkenvandrer kan derfor altid regne med at få husly og mad, men traditionen begrænser denne forpligtelse til et maksimum af tre dage.

Eksterne henvisninger 

 Om beduiner på Den Store Danske
 19.08.12, jyllands-posten.dk: Hvorfor pokker går beduiner i sort tøj? Ørkenfolket har fat i den lange ende, når det gælder påklædning i solen
 Østrup: "Beduinerne i den syriske Ørken" (Geografisk Tidsskrift, Bind 30 (1927); s. 238-249)
Oprør (Dødsspillet)

Oprør (originaltitel Mockingjay) er en science fictionroman af den amerikanske forfatter Suzanne Collins. 

Romanen handler om den nu 17-årige Kattua Everdeen og er det tredje og sidste bind i "The Hunger Games"-trilogien.
 
Romanen blev udgivet i USA den 24. august 2010, og på dansk den 24. marts 2011. Den filmatiseres ad to omgange; Mockingjay – del 1 fik dansk premiere 19. november 2014, mens Mockingjay – del 2 får dansk premiere d. 19. november 2015

Trilogiens to første bind
1'eren er Dødsspillet (2009) og 2'eren er Løbeild (2010).

Kilder 

Romaner fra USA
Litteratur i 2010
The Hunger Games
Pietro Tradonico

Pietro Tradonico () (død 13. september 864) stammede fra Istrien og var den 13. Doge i Venedig. Valget af ham brød Participazio familiens magt. Han var analfabet og var tvunget til at underskrive alle statspapirer med signum manus. Han var en kriger, ikke en administrator. 

Han udpegede sin søn Giovanni som meddoge, og fortsatte dermed den tradition, som havde eksisteret i hundred år med at skabe et arveligt hertugdømme. Alle tidligere forsøg var slået fejl, og det gjorde dette også, Giovanni døde inden sin far. 

Han kæmpede mod Saracenerne i Bari og Taranto, som tidligere havde besejret Venedig i Slaget ved Sansego, på en ø syd for  Pola. Han måtte ikke kun kæmpe mod saracenske pirater men også med slavere. Han anførte en stor flåde mod dem i 839 for at straffe narentanerne for at have angrebet og slaget adskillige venetianske købmænd på vej tilbage fra Benevento i 834–835. Han sluttede fred med den kroatiske hertug Mislav i Dalmatien og en narentansk fyrste ved navn Družak (Drosaico, Marianorum judice). Hans angreb på narentanerne i 840 slog fejl, og han mistede over 100 mand, og måtte vende tilbage til Venedig. Neretvianerne fortsatte med at lægge pres på ham og i 846 brød de ind i selve Venedig og angreb Venedigs naboby Kaorle. 

I 840 anerkendte kejser Lothar 1. Venedigs uafhængighed og herredømme over lagunen så langt som til acquas salsas, hvilket allerede var anerkendt af det Byzantinske rige. Fra Byzans fik han titlerne spatharius og hypatus.

Kilder 
 Norwich, John Julius. A History of Venice. Alfred A. Knopf: New York, 1982.

Se også 

Doger
Orso 1. Participazio

Orso 1. Participazio (døde 881) var den 14. doge i Venedig fra 864 til sin død. 

Han blev valgt – formentlig med akklamation – straks efter drabet på hans forgænger Pietro Tradonico. Inden året var omme var drabsmændene fanget, dømt og henrettet, formentlig ved halshugning. Orso fortsatte i lighed med Tradonico med at kæmpe mod pirater, slavere eller Saracener, som boede ved Adriaterhavets kyster. I kampen havde han fordel af nye, større skibe. 

Orso forærede den byzantinske kejser Basilios 1. en klokke til kirken Hagia Sophia. Han døde en naturlig død og blev efterfulgt af sin søn Giovanni 2..

Kilder 
 Norwich, John Julius. A History of Venice. Alfred A. Knopf: New York, 1982.

Se også 

Doger
Allen West

Allen Bernard West (født 7. februar 1961 i Atlanta, Georgia) er en amerikansk politiker tilhørende Det republikanske parti, som repræsenterede Floridas 22. valgdistrikt i Repræsentanternes Hus fra 2011-2013. Han var den første afroamerikaner i kongressen fra Florida siden Josiah T. Walls i 1876.

West gjorde tjeneste i Hæren i Irak og var civilrådgiver i Afghanistan. Han nåede rang af oberstløjtnant før han aftrådte efter at hans forhørsmetoder blev efterforsket efter en episode i Taji, Irak.

Referencer 

 Congressman Allen West  .

Eksterne henvisninger 

Politikere fra USA
Sejlsport under sommer-OL 2012

Sejlsport under sommer-OL 2012 i London blev afholdt i perioden 28. juli til 11. august i Weymouth og Isle of Portland, i grevskabet Dorset.

Olympiske bådklasser og program

Medaljeoversigt

Sejlsport 1896–2012 

Sportsgrene under sommer-OL 2012
2012
Nordhwanghae

Nordhwanghae (Hwanghae-pukto) er en provins i Nordkorea. Regionhovedstaden er Sariwon.

Den grænser til Sydpyongan i nord, Kangwon i øst, Kaesong industriregion i syd og Sydhwanghae i sydvest. Regionen blev etableret i 1954 da den tidligere Hwanghae-provinsen blev todelt i en nordlig og en sydlig del. I 2003 blev den tidligere direktestyret by Kaesong slået sammen med Nord-Hwanghae.

I 2010 blev de tre amter Kangnam, Chunghwa og Sangwŏn, samt distriktet Sŭngho-guyŏk flyttet fra Pyongyang til Nord-Hwanghae, i et forsøg på at gøre fødevaresituationen i Pyongyang bedre.

Administrativ inddeling 

Regionen er delt ind i tre byer («si») og 22 amter («kun»).

Byer 
 Sariwŏn-si (사리원시; 沙里院市)
 Kaesŏng-si (개성시; 開城市)
 Songrim-si (송림시; 松林市)

Amter 
 Changp'ung-kun (장풍군; 長豐郡)
 Hwangju-kun (황주군; 黃州郡)
 Kaep'ung-kun (개풍군; 開豐郡)
 Koksan-kun (곡산군; 谷山郡)
 Kŭmch'ŏn-kun (금천군; 金川郡)
 Pongsan-kun (봉산군; 鳳山郡)
 P'yŏngsan-kun (평산군; 平山郡)
 Rinsan-kun (린산군; 麟山郡)

 Sin'gye-kun (신계군; 新溪郡)
 Sinp'yŏng-kun (신평군; 新坪郡)
 Sŏhŭng-kun (서흥군; 瑞興郡)
 Suan-kun (수안군; 遂安郡)
 T'osan-kun (토산군; 兎山郡)
 Ŭnp'a-kun (은파군; 銀波郡)
 Yŏnsan-kun (연산군; 延山郡)
 Yŏntan-kun (연탄군; 燕灘郡)

Galleri

Turistspot 
 Kong Wanggeon Grav, grav og mausoleum for grundlæggeren af Goryeo dynastiet.

Notater

Eksterne henvisninger 
 engelsk – Kart over Hwanghaeprovinsene 
 koreansk – Detaljert kart
 koreansk – North Korean Human Geography

Regioner i Nordkorea
Svømning under sommer-OL 2012 – 50m fri kvinder

Konkurrencen i 50m fri for kvinder under Sommer-OL 2012 bliver afholdt 3. til 4. august i Aquatics Centre London.

Rekorder 
Inden konkurrencen var verdensrekorden og den olympiske rekord følgende:

Resultater

Indledende heat

Omsvømming

Semifinaler

Semifinale 1

Semifinale 2

Finale

Reference 

50m fri kvinder
Kvindesport under OL
Anne-Marie Rindom

Anne-Marie Rindom (født 14. juni 1991) er en dansk sejler, der har vundet VM og EM i Europajolle i 2009, og hun har vundet VM-guld (tre gange) og -bronze (to gange) samt deltaget i OL 2012, OL 2016 og vundet guld ved OL 2020 i Laser Radial-jollen.

Rindom begyndte at sejle som seksårig, og hun stiller op for Horsens Sejlklub. Hun optrådte første gang på det danske seniorlandshold i 2009. Inden starten på OL 2012 blev Rindom nummer atten ved Sail for Gold (OL-generalprøven).

Rindom har ud over EM- og VM-guldet i 2009 også vundet VM-bronze i 2007 og EM-sølv i 2008 i Europajolle samt sølv ved ungdoms-VM i Laser Radial-jolle i 2009. OL-pladsen til 2012 blev sikret ved VM i Perth i december 2011, hvor hele fire danske sejlere, deriblandt Rindom, gik videre til anden runde. Da samtidig blot 26 nationer formåede dette, og der var 29 nationspladser tilgængelige ved VM, var Danmark sikret en OL-plads. I april 2012 vandt Rindom så udtagelsesstævnet i Hyeres i Frankrig over de øvrige danske OL-aspiranter og blev derpå udtaget til legene. Ved OL i 2012 sluttede Anne-Marie Rindom på en 13. plads. Tre år senere vandt hun VM-titlen i Oman.

Deltagelsen ved OL 2016 sikrede Rindom sig ved at vinde VM-bronze i foråret samme år. Til OL i Rio 2016, formåede Anne-Marie Rindom at slutte stævnet med en tredjeplads. Dermed klarede hun at forbedre sig med 10 pladser fra foregående OL.

Siden OL 2016 har hun igen vundet VM-bronze, hvilket skete på hjemmebane i Aarhus i 2018, et resultat der sikrede Danmark en nationsplads til OL i Japan 2020, mens hun året efter for anden gang blev verdensmester ved stævnet i Japan.

Som den første dansker nogensinde blev Rindom i 2019 af World Sailing kåret som verdens bedste sejler på tværs af bådtyper.

Noter

Eksterne henvisninger 
 

Sejlsportsfolk fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Deltagere for Danmark ved sommer-OL 2020
Verdensmestre
Olympiske mestre fra Danmark
Olympiske bronzemedaljevindere fra Danmark
Medaljevindere fra Danmark ved sommer-OL 2016
Medaljevindere fra Danmark ved sommer-OL 2020